राणाजगजितसिंह पाटील

जगजितसिंह पद्मसिंह पाटील (३० ऑक्टोबर, १९७१ -) हे महाराष्ट्रातील राजकारणी आहेत. मार्च २०२५ मध्ये त्यांची महाराष्ट्र इन्स्टिट्यूशन फॉर ट्रान्सफॉर्मेशन (MITRA) या महाराष्ट्र सरकारच्या थिंक टॅंकच्या उपाध्यक्षपदी नियुक्ती करण्यात आली.

२०१९ च्या विधानसभा निवडणुकीत त्यांनी माजी मंत्री मधुकरराव चव्हाण यांचा भाजपच्या तिकिटावर २४,००० मतांनी पराभव केला. 
२०२४ च्या विधानसभा निवडणुकीत त्यांनी काँग्रेसच्या कुलदीप धीरज पाटील यांचा ३६ हजार ८७९ मतांनी पराभव केला.

हे भारतीय जनता पक्षाचे अध्यक्ष अमित शहा यांच्या उपस्थितीत भारतीय जनता पक्षात आले असून महाराष्ट्रातील तुळजापूर येथील विद्यमान आमदार आहेत.

कौटुंबिक जीवन

 त्यांच्या कुटुंबीयांनी १९७८ ते २०१९ या काळात महाराष्ट्र विधानसभेत धाराशिव विधानसभेचे १० वेळा प्रतिनिधित्व केले आहे. 
 त्यांचे वडील पद्मसिंह पाटील हे २० वर्षांहून अधिक काळ मंत्री होते. 
 वडील महाराष्ट्र विधानसभेचे उपसभापती, विरोधी पक्षनेते आणि शरद पवारांच्या समाजवादी काँग्रेसचे प्रदेशाध्यक्ष (एस) होते.

 राजकीय कार्यकाळ 

उद्योग, महसूल, कृषी, सांस्कृतिक कार्य, रोजगार व रोजगार हमी योजना, संसदीय कार्य, सामान्य प्रशासन राज्यमंत्री होते. मंत्रीपदाच्या पहिल्या पदावर त्यांनी ६ विभागांची जबाबदारी सांभाळली आहे.

 २००४ - २००९ : कृषि, उद्योग, सांस्कृतिक कार्य, राजशिष्टाचार, रोजगार, स्वयंरोजगार आणि रोजगार हमी योजना खात्याचे राज्यमंत्री. 
 २००८ ते नोव्हेंबर २००९ : महसूल व पुनर्वसन, सामान्य प्रशासन, माहिती व जनसंपर्क, उद्योग व संसदीयकार्य खात्याचे राज्यमंत्री, (महाराष्ट्र राज्य).
 २००५ ते २००८ : सदस्य महाराष्ट्र विधानपरिषद.
 २००८ ते २०१४ : सदस्य, महाराष्ट्र विधानपरिषद.
 ऑक्टोबर २०१४ मध्ये महाराष्ट्र विधानसभेवर निवड.
 २०१९ - तुळजापूर विधानसभा मतदारसंघातून निवड.
 २०२४ - तुळजापूर विधानसभा मतदारसंघातून निवड.

 २०२५ - महाराष्ट्र इन्स्टिट्यूशन फॉर ट्रान्सफॉर्मेशन (MITRA) या महाराष्ट्र सरकारच्या थिंक टॅंकच्या उपाध्यक्षपदी नियुक्ती

सामाजिक योगदान

 तेरणा पब्लिक चॅरिटेबल ट्रस्ट या संस्थेमार्फत धाराशिव जिल्ह्यातील मुलांसाठी शिक्षणाची सोय. 
 दुष्काळग्रस्त  विद्यार्थ्यांना शिक्षणासाठी १ कोटीची मदत. 
 अनेक शैक्षणिक उपक्रमाचे आयोजन; २०१७ पासून ६७ मोठी वैद्यकीय शिबिरे घेऊन ६१३४७ रुग्णांची तपासणी करून निदान केले, तर ३९०६ रुग्णांवर निशुल्क उपचार व शस्त्रक्रिया करण्यात यश. 
 इतर रुग्णालयामधील रुग्णांना मुख्यमंत्री सहायता निधी मधून भरघोस सहकार्य; धाराशिव तालुक्यातील ४२ गावांमध्ये पशू वैद्यकीय शिबिरांच्या माध्यमातून छोट्या शस्त्रक्रिया, कृत्रिम रेतण व लसटोचणीचे मोफत आयोजन तसेच दुष्काळी परिस्थितीमध्ये नागरिकांच्या सुविधेसाठी टॅंकरद्वारे टंचाई काळात विनामूल्य पाणीपुरवठा केला.
 महिलांचे सक्षमीकरण करण्यासाठी ४५ गावांमध्ये ६००० महिलांसाठी शिवण क्लासेस द्वारे प्रशिक्षण.
 धाराशिव शहरासाठी महत्त्वाकांक्षी अशी उजनी धरणातून १०८ किमी अंतरावरून १८४ कोटी रुपयाची उजनी पाणी पुरवठा योजना सुरू केली.
 रोजगार निर्मिती, कृषि सुधारणा, विविध सहकारी संस्था, साखर कारखाना, रेशीम शेती-उद्योग, पॉलिहाऊस-शेडनेटच्या माध्यमातून फुलशेतीस प्रोत्साहन.
 राज्यमंत्री असताना धाराशिव शहरालगत कौडगाव येथे २५०० एकरवर औद्योगिक वसाहतीची स्थापना करून  १५०० एकरचे भूसंपादन तसेच महाजनकोच्या ५० मे.वॅ. सोलार ऊर्जा निर्मिती प्रकल्पास मंजूरी मिळवून घेतली. उर्वरित भूसंपादन व उद्योग आणणेसाठी पाठपुरावा.

संदर्भ
अधिकृत संकेतस्थळ
http://epaperlokmat.in/Archive/epapernew.php?articleid=LOK_HOBD_20191103_1_5&arted=Hello%20Osmanabad&width=371px
http://epaperlokmat.in/Archive/epapernew.php?articleid=LOK_HOBD_20191025_2_4&arted=Hello%20Osmanabad&width=301px
http://epaperlokmat.in/Archive/epapernew.php?articleid=LOK_HOBD_20191031_1_7&arted=Hello%20Osmanabad&width=226px
http://epaperlokmat.in/Archive/epapernew.php?articleid=LOK_HOBD_20191025_4_5&arted=Hello%20Osmanabad&width=299px
http://epaperlokmat.in/Archive/epapernew.php?articleid=LOK_HOBD_20191025_7_4&arted=Hello%20Osmanabad&width=595px
http://epaperlokmat.in/Archive/epapernew.php?articleid=LOK_HOBD_20191025_6_1&arted=Hello%20Osmanabad&width=598px
http://epaperlokmat.in/Archive/epapernew.php?articleid=LOK_HOBD_20191025_6_3&arted=Hello%20Osmanabad&width=303px

वर्ग:मराठी राजकारणी
वर्ग:भारतीय जनता पक्षातील राजकारणी
वर्ग:महाराष्ट्राच्या १४ व्या विधानसभेचे सदस्य
वर्ग:पुरुष चरित्रलेख
वर्ग:महाराष्ट्रातील आमदार
वर्ग:तुळजापूरचे आमदार
वर्ग:महाराष्ट्राच्या १३ व्या विधानसभेचे सदस्य
वर्ग:महाराष्ट्राच्या १२ व्या विधानसभेचे सदस्य
वर्ग:राष्ट्रवादी काँग्रेस पक्षातील राजकारणी
वर्ग:उस्मानाबादचे आमदार